Eskimų-aleutų kalbos
Eskimų-aleutų kalbos – kalbų šeima, anksčiau buvo priskiriama paleoazinėms kalboms, dabar laikoma savarankiška. Vartojamos Aliaskoje, šiaurinėse Kanados provincijose, rytų Rusijoje. Eskimų-aleutų kalbos skirstomos į 2 šakas: eskimų kalbas ir aleutų kalbą. Eskimų kalbos smulkiau skirstomos į jupikų (5 kalbos) ir inuitų (5 kalbos) kalbas. Eskimų-aleutų kalbos – agliutinacinės.